DISSERTATIO  MEDICA 


INAUGURALIS 

DE 

CALCULO  URINALI. 


AUCTORE  D AVIDE  H.  M‘ADAM. 

_  s  _ _  § 


An  operae  pretium  facturus  sim  nescio  dum  origi¬ 
nem,  naturam  et  curationem  Calculi  Urinalis  scrutari 
aggredior :  illud  saltem  constat  nec  dolorem  nec  vitae 
periculum  huic  malo  deesse  ;  naturam  ejus  abunde 
obscuram,  medelam  difficilem  existere.  Pauci  qui¬ 
dem  reperiuntur  morbi  de  quorum  curatione  minus 
apud  auctores  convenit ;  de  quibus  plus  inventum 
est,  aut  plus  adhuc  inveniendum  restat.  Ante  ex¬ 
quisitam  diligentiam  recentioris  Chemiae,  inutilia  et 
frustra  erant  omnia  veterum  tentamina  ad  calculum 
explorandum,  et  futiliora  adhuc  commenta  de  mali 


A 


2 


DISSERTATIO  MEDICA 


origine  et  praeparatione ;  quiequid  de  iis  praeter  symp¬ 
tomata  aliaque  indicia  didicimus,  nostrum  est ;  atque 
fere  intra  breve  spatium  triginta  annorum  compre¬ 
hensum.  Quum  vero  ex  progressu  chemiae  haec  cal¬ 
culorum  urinalium  notitia  exorta  sit,  quumque  che¬ 
miae  antecessores  nostrum  utique  fundamenta  jacu¬ 
ere,  magistrique  ejus  haud  contemnendi  extitere,  se¬ 
quitur  ut  modeste  nobis  sit  gloriandum  de  hoc  in¬ 
vento  ab  eorum  laboribus  evidenter  nato. 

Quandoquidem  aliquis  secum  reputat  immensam 
secretionem,  id  est,  ingentem  copiam  laticis  quam  te¬ 
nue  corpusculum,  ren  humanus,  in  die  transmittit, 
non  mirabitur  si  illud  organum  multis  vitiis,  senes¬ 
cente  corpore,  afficiatur.  Ita  enim  res  se  habet ;  at¬ 
que  nulla  fere  corporis  pars  est  quae  maturius  laben- 
tis  aetatis  injuriam  sentit.  Haec  quidem  res  non 
tantum  e  copia  ejecta  quantum  ab  acrimonia  humo¬ 
ris  pendere  videtur  :  nam  cutis  in  regionibus  calidis 
multo  plus  humidi  transmittit,  nec  tamen  longaevis 
ullo  peculiari  vitio  affligi  videtur. 

Omnium  fluidorum  corporis,  et  fortasse  omnium  in 
natura,  quae  nec  arte  chemici,  nec  alchymistae,  nec 
tinctoris  conflata  fuere,  urina  maxime  multiplex  est. 


DE  CALCULO  URINALI. 


3 


Aquae  enim  est  ponderis  specifici  1035  :  atque  hae 
partes  35  quibus  aquam  superat,  fere  totidem  ele¬ 
mentis  quot  numeris  constant.  Clarissimus  che- 
micus  Londinensis,  Brande,  acidum  carbonicum  in 
urina  per  antliam  pneumaticam  detexit,  necnon  per 
aquam  Baryticam,  quae  carbonatem  Barytae  facile  ex 
urina  praecipitat.  Etiam  Boyle  et  Muschenbroek, 
et  nuperius  Pringle,  Priestley,  Percival,  Vogel,  eun¬ 
dem  urinae  aerem  ante  Brande  et  Marcet  *,  invene¬ 
rant.  Praeter  aquam  et  acidum  carbonicum,  quod 
urinam  facile  spumosam  reddit,  urina  continet  uream, 
acidum  liberum,  quod  alii  pbosphoricum,  alii  laeti¬ 
cum,  alii  aceticum  denominant ;  albumen,  gelatinam, 
acidum  uricum,  resinam,  sulphur,  acidum  rosacicum, 
acidum  Benzoicum,  Phosphatem  sodae,  Phosphatem 
ammoniae,  Phosphatem  calcis,  Phosphatem  mag- 
nesiae,  Carbonatem  calcis,  Muriatem  sodae,  Mu- 
riatem  ammoniae,  Muriatem,  et  sulphatem  potassae, 
Sulphatem  calcis,  mucum.  His  Berzelius  nuper 
addidit,  acidum  laeticum  liberum,  lactatem  ammo¬ 
niae,  materiam  animalem  alcohole  solubilem,  flua- 


*  Calculous  Disorders,  p.  159. 

tem  calcis,  silicam.  Alii  adnectunt  Phosphatem 
sodae  et  ammoniae,  acidum  purpuricum,  saccharum 
Diabeticum,  acidum  oxalicum,  Xanthicum,  oxidum 
cysticum,  bilem  :  haec  vero,  excepto  primo,  non  sani¬ 
tatis  sed  morbi  progenies  sunt. 

In  tanta  rerum  multitudine,  quarum  multae  in 
sanguine  ipso  haud  reperiuntur,  facile  liquet  urinam 
liquorem  esse  nequaquam  blandam,  sed  haud  medio¬ 
criter  acrem,  partesque  quas  itinere  suo  perluat  saepe 
irritantem.  Inde  quoque  patebit  cur  hae  partes  para¬ 
lysi  partiali  saepe  infestentur,  dum  nihil  per  univer¬ 
sum  corpus  eodem  vitio  laboret ;  quoniam  perpetuo 
et  inaequali  stimulo  musculi  irritati  fatiscere  consue¬ 
runt,  inque  summam  delabi  inertiam.  Figura  par¬ 
tium  quoque,  et  viarum  angustiae  faciunt,  ut  lotio 
haud  raro  in  viis  urinalibus  morandum  sit ;  unde  ex¬ 
tentio,  nimia  dilatatio,  demumque  fibrarum  muscu¬ 
losarum  resolutio  ex  necesse  sequuntur. 

Aliud  vero  et  longe  gravius  malum  de  multifaria 
urinae  compositione  nascitur.  Tot  enim  sales  quot 
lotio  supra  ascripsimus,  diu  soluti  manere  non  pos¬ 
sunt  ;  imo  statim  fere  ac  e  corpore  expelluntur, 
praecipites  cadere  incipiunt.  Quin  urina  aliqua  ex 

causa  frigefacta,  statim  plurimi  descendunt.  Porro, 
rerum  in  naturam  crystallinam  abeuntium  ingenium 
est,  facile  circa  nucleum  quemlibet  concrescere  ;  at¬ 
que  in  viis  mucosis  vasis  plurimis  instructis,  quaeque 
humorem  facile  in  aere  vel  acido  carbonico  coagula- 
bilem  profundunt,  glomeramina  ejusmodi  diu  abesse 
non  possunt.  Postremo,  eaedem  viae  absorbendi  vi 
praeditae,  aquam  humoris  saccati  corporis  saepe  re¬ 
sumunt;  atque  hac  ratione,  vaporationis  Chemico- 
rum  aemula,  res  minus  solubiles  in  viis  relictum  iri 
quis  non  videt  ?  Hae  vero  reliquiae  ni  expellantur, 
facile  pro  nucleis  inservire  queunt.  Illud  denique 
anticipare  detur,  varias  res  in  ventriculo  receptas, 
etiam  frigus  vel  animi  affectus  novos,  urinam  vehe¬ 
menter  mutare,  sic  ut  aliud  sit  urinae  jam  in  vesica  vi¬ 
isque  subsistentis  ingenium,  aliud  omnino  recentioris, 
et  causae  efficaciam  sentientis.  Sed  duae  compli¬ 
catae  ejusmodi  solutiones  misceri  non  possunt  quin 
ex  necesse  praecipitatio  fiet.  En  igitur  alia  nec 
infrequens  nucleorum  origo.  Ni  repetendum  sit, 
hic  quoque  apponere  lubet,  ea  quae  de  nucleis  ab  ex¬ 
terno  venientibus  medici  annotarunt.  Acus,  tu¬ 
runda,  linteum  filum,  orichalceum  ferramentum, 

glans  plumbea,  bacillus,  fistula  terrea,  frumenti  spica, 
hordei  gluma,  faba,  pomi  portio,  cerea,  candela  Chir¬ 
urgica,  coagulum  fibrinae,  clavi  portio,  inter  multas 
res  apud  medicos  recensentur  pro  nucleis  calculorum 
urinalium.  Hae  res  in  vesicam  fortuito  illapsae, 
statim  uti  supra  innuimus  praecipitationem  faciunt, 
qualis  eas  incrustat,  tandemque  ad  molem  insignem 
succrescit.  Intellectu  haud  difficile  erit,  quomodo 
istae  materiae  supradictae,  urinae  propriae,  inde  de¬ 
jectae,  in  lapidem  conversae,  et  aliqua  per  vias  uri¬ 
narum  subsistentes,  eadem  organa  vehementer  ur¬ 
geant,  tendant,  relaxent,  inflamment  demum,  vel 
Paralysi  aut  spasmo,  vel  utroque  afficiant.  Aliter 
enim  fieri  vix  potest,  tam  gravi  causa  praesente ; 
nisi  forte  eos  raros  casus  excipias,  quibus  sacculum 
sibi  in  tunicis  urinalium  concretiones  formant,  ibique 
extra  flumen  lotii  latentes,  nidulantur 

His  omnibus  rite  perpensis  facile  apparebit,  organa 
de  quibus  sermo  est  naturaliter  ad  morbum  esse,  pro¬ 
clivia  ;  sed  quum  animus  sit  nobis  de  calculo  solo 
agere,  caetera  mala,  etiam  nomina  omitto ;  neque 


*  Vide  Marcet. 

tam  fuse  de  originibus  hoc  loco  egissem,  ni  putarem 
easdem  calculi  perinde  ac  illorum  causas  respicere. 


DE  NOMINE,  DEFINITIONE,  ANTI¬ 
QUITATE. 

Calculus  quo  nomine  noster  morbus  apud  Roma¬ 
nos  designatur,  quemlibet  lapillum  indicat ;  sed  post 
memoriam  hominum  ei  morbo  quo  concretiones  in 
vesica  et  viis  urinarum  fiunt,  inditum  est.  Hippo- 
crates  simili  nomine  Lithide  utitur,  atque  duritia  et 
structura  pene  crystallina  efficiunt,  ut  nomen  mi¬ 
nime  ineptum  mihi  videtur.  Quandoquidem  non 
calculus,  sed  arena  quasi  grandior  easdem  partes 
occupare  invenitur,  tum  non  calculus  sed  sabulum 
dicitur,  seu  malum  arenosum,  Hippocrati,  Psammo- 
des.  Hoc  quidem  auctore  hisce  verbis  definitur  : 
44  Morbus  signa  quinque  habet.  Mingere  volens 
dolore  afficitur,  urina  guttatim  ut  in  stranguria  fluit, 
cruenta  est,  propter  vesicam  e  calculo  laceratam  : 
demum  haec  inflammatur.  Hoc  vero  signum  incon¬ 
spicuum  est,  sed  summum  praeputium  indicat.  Non- 

nunquam  arenosa  quaedam  mingit.’ ’  De  morbis 
155.  Tam  Sauvagius,  quam  Cullenus  noster,  hunc 

affectum  in  Nosologia  sua  fere  omiserunt ;  quanquam 

* 

Sauvagius  inter  morbos  calculosos  breviter  memora¬ 
vit.  Vogelius  ita  definit  sub  nomine  Lithiasis,  quod 
nomen  e  Dioscoride,  Van  Helmont  recentioribus 
transmisit.  “  Lithiasis .  Difficilis  mictio  a  calculo 
in  organis  uropoieticis  cum  arenulis  in  urina  subsi- 
dentibus.”  Nuperrimus  fere  Nosologus  J.  M.  Good, 
ita  nominavit,  definivit  ac  divisit :  “  Lithia.  Mor- 
bid  secretion  or  accumulation  of  matter  in  internal 
cavities.  1.  L.  Renalis .  Pain  in  the  loins,  shoot- 
ing  down  towards  tbe  testes  and  thighs,  increased 
on  exercise,  urine  often  depositing  a  sabulous  sedi- 
ment.  a .  L.  Calculosa .  Pain  severe  and  constant, 
sabulous  discharge  small  and  seldom  or  never.  Cal¬ 
culus  usually  large,  and  obstructing  the  pelvis  of  an 
ureter,  b .  Arenosa .  Pain  intermitting,  free  dis¬ 
charge  of  a  sabulous  sediment.  2.  Vesicalis .  Fre- 
quent  desire  of  making  water,  with  difficulty  of  dis¬ 
charge  j  penis  rigid,  with  acute  pain  at  the  glans  ; 
sonorous  resistance  to  the  sound  when  searchins* 

o 

the  bladder.”  Has  quidem  docti  viri  definitiones, 


DE  CALCULO  URINALI. 


9 


excepta  fortasse  ultima,  hypotheticas  esse  nemo  non 
videt.  Res  tamen  haud  parum  difficilis  est,  etiam 
plena  historia  has  calculi  varietates  probe  insignire, 
at  longe  difficilior  intra  curtos  definitionis  limites  in¬ 
dicia  necessaria  condensare.  Recte  procul  dubio, 
Renis  calculos  sub  nomine  Lithiae  comprehendit, 
nec  alio  glandulae  prostatae  concretiones  referri  de¬ 
bent. 

Ab  antiquissimis  temporibus  hic  morbus  cogni¬ 
tus  est ;  Graecis,  Latinis,  Arabicis,  mentio  ejus  fre¬ 
quens  est ;  atque  cum,  a  longa  saeculorum  oblivione, 
literae  bonae  tandem  redivivae  medicinae  chemiae¬ 
que  studium  secum  attulere,  calculus  labores  Para- 
celsi,  ingeniosissimi  Helmontii,  aliorumque  sibi  vin¬ 
dicavit.  Nihilominus  recentioribus  et  pene  con¬ 
temporaneis  nobis  medicis  reservatum  fuit  indolem, 
originemque  hujus  mali  rationalem  indicare.  Si  ob¬ 
scura  multa  manent,  multa  quoque  reperta  fuerunt. 

DE  SIGNIS. 

Indicia  calculi  sub  initio  adeo  lenia  sunt,  ut  non 
multum  attentionis  sibi  postulent.  Plenitudo  quae- 

dam  in  parte,  dolor  sub  motu,  urina  a  habitu  natu¬ 
rali  mutata,  aut  arenosa,  aut  sanguinea,  aut  mucosa, 
albuminosa,  nebulosa ;  sedimentum  quoddam  pecu¬ 
liare  post  steterit  demittens ;  partium  demum  cum 
sede  mali  consentientium,  ut  Ventriculi,  Testis,  Fe¬ 
moris,  Perinaei  affectus  sympathetici  identidem  acce¬ 
dunt.  Provectiore  morbo,  haec  omnia  mala  ingra¬ 
vescunt,  atque  adjiciuntur  partium  calculum  conti¬ 
nentium  spasmi,  resolutiones,  inflammatio,  ulceratio, 
gangraena,  mors  ipsa,  vel  morte  miserabilior  vita,  pe¬ 
rinaeo  corrupto,  perque  foedum  ulcus  totum  lotium 
transmittente.  Haec  quasi  facies  generalis  Lithiasis 
est ;  sed  melius  intelligentur,  adque  veri  normam  ac¬ 
curatius  depingentur,  si  signa,  prout  in  iis  divisio¬ 
nibus  supra  positis,  renali,  vesicali,  prostatica,  se 
ostendunt,  sigillatim  exponem.  Primo  quidem  de 
L .  Renali.  Hoc  vitium  plerumque  lente  accedit. 
Regione  lumborum  quam  Ren  occupat,  plenitudinis 
cujusdam  ingratus,  molestus,  sensus  percipitur.  Ex 
intervallis  punctiones  leviculae,  fugaces,  saepe  non 
nisi  post  longum  interregnum  rediturae.  Urinae 
redditae  color  jam  natura  fuscior,  atque  brevi  aliquid 
in  eadem  subsidit,  pedetentim  augescens,  atque  mi- 

croscopio,  etiam  oculo  inermi  curioso,  particulas  mi¬ 
nutas  roseas  facile  demonstrans.  Urina  nonnun- 
quam  turbidissima  cum  muco  circumnante ;  et  mo- 
leculas  aliquas  demittens,  quarum  facies  albida,  cry¬ 
stallina,  micans,  videtur.  De  hac  natura  cito  dis¬ 
putandum.  Aliis  nephriticis  sub  initio  urina  pura, 
fere  naturalis  est.  Ingravescente  malo,  molestia 
lumborum  intenditur ;  accessionibus  et  decessionibus 
alternat,  et  plerumque  inter  vel  statim  post  accessio¬ 
nem  graviorem  materia  sabulosa  copiosior  demitti 
solet.  Sed  intermissio  saepe  longa  intercedit,  ut 
per  menses  aliquot,  quum  dolor  et  sabuli  emissio  pe¬ 
nitus  quiescunt,  ni  levem  subinde  punctiunculam 
excipias,  sed  urina  adhuc  colorem  saturum  retinet, 
adhuc  ex  causa  quadam  fortuita,  ut  frigore,  ingestis 
acidis,  animi  affectibus,  sedimentum  lateritium  vel 
subrubrum  aliquoties  dejiciat.  Verum  enimvero  hu¬ 
jusmodi  remissio,  signis  valde  aggravatis,  excipi  solet. 
Redux  enim  Renis  dolor  misere  exasperatur,  sensu 
ardoris  cujusdam  quasi  urerent  lotii  itinera  comi¬ 
tante  :  sabuli  rejectio  frequentior,  micturitio  urgens, 
perpetua  vel  Ischuria  dirissima.  Horum  malorum 
accessus  jam  crebriores,  remissio  brevior,  ita  tamen  ut 

sabulo,  molecula  vel  calculo  semel  expulso,  blanda 
superveniat  quies.  Ingruente  paroxsymo,  saepe  vo¬ 
mitus  fit,  crurum  stupor  vel  dolor,  Testiculi  ejusdem 
lateris  retractio,  et  auctores  nonnulli  narrant  haud 

raro  inter  cruciatus  alvum  moveri,  absque  ullo  malo¬ 
rum  levamine.  Quin  iis  quibus  alter  ren  tantum 
calculo  laborat,  alter  nonnunquam  dolet  #,  et  ut  cum 
pari  suo  consentiat,  eo  ostenditur,  ut  ab  alterno  cal¬ 
culo  saepe  urinae  suppressio  (Ischuria),  absoluta  su¬ 
perveniat.  Si  aeger  podagrosus  sit,  tum  minime  ra¬ 
rum  est  accessui  podagrae  abeunti,  accessum  calculi 
supervenire  ;  aut  vice  versa,  quod  huic  contrarium 
est.  Dum  calculus  in  rene  ipso  est,hnultum  doloris 
non  fit,  et  qui  sentitur  cito  fugit :  simul  vero  ac  in 
pelvem  et  ureterem  descendit,  cruciatus  atrocissimi 
excitantur,  cum  spasmo  membrorum  inferiorum,  nau¬ 
sea  et  vomitu.  Tum  quoque  urina  sanguine  tingi 
incipit ;  nam  in  rene  vix  quidquam  sanguis  emittit, 
nisi  motus  aliquis  vehementior  corpus  agitaverit, 
vascula  plenissima  Renis  dilacerans.  Tali  casu  san- 


*  Sydenham,  531. 

guinis  grumi  colligentur  in  ima  matula  quamvis 
urina  recens  excreta,  rubra,  homogenea  quasi,  appa¬ 
reat.  Finis  hujus  affectus  magnopere  variat ;  modo 
calculus  deorsum  per  ureterem,  aut  latenter,  ut  sae¬ 
pe  t,  aut  cum  signis  supradictis,  descendit,  et  ibi  va¬ 
ria  mala  brevi  describenda  generat :  modo  renem 
corrumpit  inflammatione,  abscessu,  ulcere,  Ischuria, 
gangraena  lethalibus  ;  saepe  per  longam  vitam  torquet, 
saepe  remediorum  ope  tolerabilis  evadit ;  nec  desunt 
exempla  quibus  calculus,  per  longam  vitam,  reni  in¬ 
fuisset,  absque  ullo  vitae  incommodo,  vel  aegri  noti¬ 
tia.  Calculus  in  vesica  aliorum,  sed  affinium  signo¬ 
rum,  origo  est  molestiae  et  doloris  ad  extremam  us¬ 
que  penem  inter  mictionem,  vel  nisum  violentum  ja¬ 
culati  sensus,  qui  quidem  situ  corporis  mutato,  haud 
raro  accedit,  vel  gestatione,  aut  ambulatione,  per  viam 
solito  asperiorem.  Paulo  post  pruritus  aegre  tole¬ 
rabilis,  doloresque  pungentes  circa  urethrae  finem,  ir¬ 
ritatio  torquens  ad  cervicem  vesicae,  nec  raro  penis 
erectio  cruciabilis,  qua  penis  deorsum  quasi  arcu  quo- 


*  Sydenliam. 


f  Marcet,  p.  47. 

dam  flectitur,  unde  Galli  sua  lingua  hoc  signum 
Chorde  e  vocaverunt.  His  accedit  meiendi  deside¬ 
rium  frequens  et  urgens.  Sed  urina  hisce  tempori- 

* 

bus  parce,  saepe  guttatim  profluit,  quod  haud  mini¬ 
ma  pars  tormenti  est ;  siquando  enim  urina  liberalius 
prodeat,  dolorem  minuit,  quamvis  saepe  dum  fluit 

subito  et  saevissimo  cruciatu  penitus  subsistat. ,  AI- 

/ 

vus  plerumque  adstricta  est,  inflationibus  simul  aliis¬ 
que  signis  concretionis  morbosae  comitantibus.  Pro¬ 
gredienti  malo,  exercitatio  levissima,  etiam  positus 
praesentis  mutatio,  alvi  levandi  conamina,  et  motus 
necessarii,  saevum  dolorem  referunt ;  urina  sanguinem 
habet,  et  in  ultimis  guttis  ejus  excernendis  atrox  ja- 
culans  dolor  in  perinaeo  vel  vesicae  sede  percipitur, 
saepe  eousque  saeviens,  ut  syncopen  vel  epilepsiam 
generet.  Mucus  multus,  pus,  et  sedimenta  eadem 
quae  in  calculo  Renum  diximus,  aliorum  urinae  in¬ 
sunt  :  dum  aliis,  licet  paucis,  hic  liquor  e  norma  na¬ 
turae  vix  recedit.  Duratio  hujus  calculi  quam  finis 
ejus  haud  minus  varia.  Saepe  per  longam  vitam 
tolerabilis  manet,  saepius  autem  aegrum  mortis  metu 

territans,  doloribus  magnis  lacerans,  absque  tamen 

•  ... 
vitae  magna  injuria. 


DE  CALCULO  URINALI, 


15 


Plerumque  vero  lethalis  evadit,  scirrho,  inflamma¬ 
tione,  ulcere,  gangraena,  paralysi  vesicae  :  quae  qui¬ 
dem  mala,  aut  ab  ipsius  concretionis  irritamento,  aut 
ab  Ischuria  quam  saepe  gignit,  originem  ducere  pos¬ 
sunt.  Pauculis  exemplis,  ubi  concretio  exigua  est, 
vel  sabulo  multiplici  constat,  tum  per  urinam  tan¬ 
dem,  ni,  ut  saepe  fit,  in  urethra  haeret,  egredi  potest, 
et  aegri  miserias  subito  et  efficaciter  levare.  Multis, 
praesertim  e  remediorum  usu,  intermissio  quaedam 
intervenit,  plerumque  fallax,  et  aegrum  futili  salutis 
spe  crudeliter  lactura.  Haec  signa  praecipua  et  con¬ 
stantia  sunt,  pauca  quae  rariora  videntur  e  partium 
consensu  oriri  possunt.  Propter  pruritum  quem 
summo  glande  diximus,  aegri  nonnulli  praeputium 
ducere  solent,  quae  membrana  talibus  valde  elongata 
invenitur.  Alvi  reddendae  saepe  desiderium  adest, 
cum  tenesmo  urgente,  vel  faecium  inter  mingendum 
elapsione.  Multis,  ani  prolapsus  et  Haemorrhois  ac¬ 
cidit,  sive  ea  causa  sive  effectus  morbi  sit.  Dyspep¬ 
sia,  nausea,  vomitus,  macies  generalis,  plerumque  ab 
initio,  saepe  in  aliquo  morbi  tempore  apparent.  Non 
silentio  praetereundum  est,  in  provectiore  morbo 
quo  calculus  jam  amplior  est,  lotium  nisi  certo  po- 

situ  (plerumque  supino #)  corporis  reddi  non  posse  : 
atque  in  omnibus  fere  exemplis,  exceptis  sabulosis, 
ferramentum  resonans  in  vesicam,  per  urethram  de¬ 
missum,  sonum  clarum  acutum,  quasi  duri  lapidis 
contingentis,  emittere.  Calculum  demum  in  glan¬ 
dula  prostata  idem  ferramentum  sonabile  facile  indi¬ 
cat.  Tumor  quoque  per  indicem  ano  immissum 
facile  percipitur.  Dolor  quidem  hebes  vel  nullus, 
sensus  ponderis  et  voluminis  insoliti  circa  rectum  est. 
Mictio  saepe  difficilis,  tenesmus,  sed  motus,  sive  ges¬ 
tationis  sive  ambulationis,  dolorem  natura  lenem 
nihil  augent.  Impactus  enim  calculus,  aut  rene  aut 
prostata,  quam  mobilis,  longe  minus  dolorificus. 
Quando  quidem  calculi  prostatae  fere  parvuli  ac  nu¬ 
merosi  sint,  morbus  parum  periculi  habeat,  non  est 
cur  eo  describendo  longius  immorarer. 


*  Fuit  qui  capite  (miserabile  dictu)  insistere  cogebatur — 
Marcet,  p.  15. 

DE  CADAVERIS  SECTIONE, 

Post  mortem,  nisi  chirurgi  ope  calculus  prius  fuerit 
abstractus,  in  vesica,  rene  vel  prostata,  adhuc  haerere 
invenitur ;  si  vero  sabulum  sit  illud  per  omnem  organi 
caveam  sparsum  videtur.  Si  calculus  morbo  dederit 
originem,  hic  in  rene  caveam  sibi  fecisse  invenitur. 
Sin  minus,  pelvis  renis  mire  exaucta  spatium  ei  prae¬ 
bet  in  vesica  prope  cervicem  in  fundo  ejus  in¬ 
feriore  reperitur ;  vel  sacculi  t  in  parietibus  consti¬ 
tuti  calculos  continent,  et  fere  omnino  complectun¬ 
tur.  Calculi  in  prostata  plerumque  plures  sunt,  par¬ 
vi,  corpori  prostatae  adhaerentes  t.  Haec  autem  cor¬ 
pora  numero  et  forma  quam  maxime  variant.  Multis 
unus  calculus  est,  multis  plures ;  forma  rotunda, 
quadrata,  abnormis  ;  facies  glabra,  aspera,  tuberosa  ; 

color  fuscus,  ligneus,  albus,  lividus,  viridis,  purpureus ; 

»  / 

structuram  vero  et  compositionem  magno  recentio- 
rum  medicorum  labore  inventam,  brevi  dicemus.  In- 


J  Ibid,  Pl.  9. 


*  Marcet,  Pl.  1. 


f  Ibid.  Pl.  4. 

ter  mutationes  fabricae,  quas  calculus  inferre  solet,  in¬ 
flammatio  praecipua  est,  et  post  mortem  inspectio 
vestigia  hujus  reddit  manifestissima.  Ren  in  maxi¬ 
mam  molem  turget,  vasculis  innumeris  rubet,  et  pel¬ 
vis  renis,  naturaliter  mediocris  spatii  cavitas,  in  im¬ 
mensam  amplitudinem  expanditur,  Renem  ipsam 
longe  superantem.  Similis  fere  ureteris  augmenta- 
tio  est,  at  vesica  urinae  maximas  subit  conversiones. 
Propter  perpetuam  alieni  corporis  irritationem,  ve¬ 
sicae  vasa  ad  majorem  actionem  incitantur :  plus  ma¬ 
teriae  novae  deponunt,  parietes  illius  incrassant,  qui 
hac  ratione  multo  fortiores  facti,  vigore  insolito  con¬ 
trahunt,  et  ex  minore  stimulo :  adeo  ut  nunquam 
urinam  inter  se  ad  magnam  molem  crescere  sinant, 
sed  brevibus  intervallis  expellant.  Hoc  fit  ut  post 
mortem  vesicam  carnosam,  crassam,  exiguam  offendi¬ 
mus  ;  saepe  quoque  naturam  scirrhosam  contrahere, 
saepe  ulcera  vel  ipsam  gangraenam,  videtur.  Prosta¬ 
ta  glandula  aucta,  dura,  minus  catheteri  pervia,  cal¬ 
culos  suos  vel  in  ductibus  propriis  mucosis  vel  in 
sacculo  quodam  +  continet. 


*  Baillie  Morb.  Anat. 


|  Marcet,  p.  1. 

DE  CALCULORUM  SPECIE  AC 
COMPOSITIONE. 

Praecipui  in  urinalibus  humanis  calculi  ad  quinque 
capita  referri  possunt. 

Primo . — Acidum  uricum  cujus  P.  S.  1.3  ad  1.8, 
eoior  flavido-fuscus,  ligni  durioris  speciem  referens  j 
facies  glabra,  polita,  structura  lamellata,  radiata ;  sol¬ 
vitur  in  alkali  sine  odore  ammoniae  ;  etiam  in  aci¬ 
dis  :  et  cum  nitrico  vaporatum,  coloris  rubri  pulverem 
relinquit.  Longe  frequentissimus  calculus  est ;  sic  ut 
ex  58  calculis,  51  erant  urici. 

Secundo . — Phosphas  ammoniae  et  magnesiae.  Hic 
calculus  albus,  inter  digitos  friabilis,  saepe  crystallis 
denticularibus  obsitus,  stratis  vel  cavernis  crystallinis 
instructus.  Non  solvitur,  alkalinis  sed  acidis  raro 
totum  calculum  constituit,  saepe  numero  partem  vel 
laminas  aliquot. 

Tertio . — rPhosphas  Calcis.  Facies  externa  ejus  le¬ 
viter  fusca,  laevis,  friabilis,  mollis,  chartam  maculans  ; 
plerumque  cum  phosphate  ammoniae  et  magnesiae 
conjungitur,  atque  format  quod  Marcet  dixit  calcu- 

Ium  fusibilem  ;  acidum  aceticum  solvit  phosphatem 
ammoniae  et  magnesiae,  relinquit  phosphatem  calcis, 
composita  concretio  solvitur  in  acido  nitrico  et  mu¬ 
riatico,  sed  non  in  alkalinis. 

Quarto . — Oxalas  Calcis  asper  est,  tuberculosus,  co¬ 
lore  livido  purpureo  vel  pallido,  P.  $.  1.4  ad  1.98. 
structura  crystallina,  duritia  maxima,  colore  rubro;  in 
carbonatem  calcis  convertitur,  et  in  acidis  fortibus 
vel  carbonate  potassae,  non  vero  in  alcalinis  puris, 
solvitur. 

Quinto . — Oxydum  Cysticum  stramineo  colore  est, 
oleose  splendens,  quodammodo  crystallinum;  solvitur 
tam  alcalinis  quam  acidis  ;  calor  in  oleum  et  in  car¬ 
bonatem  ammoniae  facile  redigit. 

His  doctissimus  Marcet  adjecit  Calculum 

(6.)  Alternantem; 

(7»)  Compositum  ; 

(8.)  Prostaticum ; 

(90  Fibrinosum ; 

(10.)  Uratis  Ammoniae; 

(11.)  Oxidi  Xanthici. 

De  illis  vero  nihil  constat,  et  adeo  rarae  sunt  aves, 
etiam  apud  magna  valetudinaria,  ut  non  ultra  consi¬ 
derari  mereantur. 

DE  CALCULI  CAUSIS. 

Satis  laboriose  philosophati  sunt  Hippocrates,  Gal¬ 
enus,  Paracelsus,  Helmontius ,  et  veteres  omnes  de 
origine  calculorum ;  praeter  vero  nostrae  aetatis 
scrutinia  inepta  sunt  omnia.  Si  Domino  Delpeche 
auscultemur,  parum  adhuc  de  origine  Calculi  eruimus; 
et  illud  utique  verum  est,  nos  nihil  de  causis  complu¬ 
rium  singulorum  exemplorum  didicisse.  Sed  novi¬ 
mus, 

1.  Calculum  aliis  prae  aliis  regionibus  saevire; 
hinc  inter  tropicos  vix  aut  ne  vix  quidem  videtur  f  in 
Gallia,  Batavia,  Italia,  Venetia,  Anglia  frequens  est. 
Apud  Scotos  rarum  admodum  vitium  est.  Sic  in 
Edina,  totius  regionis  capite,  vix  bini  secantur  quot¬ 
annis  ;  quae  proportio,  ostendit  Marcet,  vix  decima 
tertia  pars  est  calculosorum  Nor  vici  Anglorum. 

2.  Calculum  alias  prae  aliis  aetatibus  petere.  Hinc 
rarus  est  apud  virilem  aetatem,  pueris  et  senibus  fa¬ 
miliaris. 

3.  Viros  prae  faeminis  afficere. 

4.  Nexum  aliquem  cum  podagra  habere.  Del- 
peche  qui  hac  de  re  dubitat,  Sydenhamum  non  legit. 

5.  Calculosos  fere  Dyspepticos  esse,  nec  raro  aci¬ 
dorum,  carnium,  voraces. 

6.  Ignavos,  epulis  deditos,  calculo  magis  obnoxios 
esse. 

7*  Quando  morbus  magna  ex  parte  in  urico  acido 
generato  constet,  quicquid  huic  favet,  calculo  quoque 
oriundo  favebit. 

Acidi  urici  partes  100  fere  40  azotii  habent.  Ex¬ 
perimentis  Vauquelin  et  Fourcroi,  Wollaston,  et 
Magendie  *  constat,  copiam  acidi  urici  in  urinis  a- 
nimalium  a  cibi  natura  omnino  pendere  ;  sic  ut  in 
animalibus,  quibus  cibus  nullum  azotium  continens 
datur,  urina  nullum  vestigium  acidi  urici  exhibet. 
Sequitur,  cibum  lautum  carnosis  confectum,  mul¬ 
tum  azotii  ministrare,  ideoque  acidi  urici  nimium 
praebere.  Hinc  divitum  victus  inter  causas  praeci¬ 
puas  calculi  ex  acido  urico;  qui,  uti  supra  osten- 
dimus,  longe  frequentissimus  est.  Haec  senten¬ 
tia  fortasse  explicat  cur  Angli  carnivori  prae  Sco- 


*  Recherchcs  Physiologiqucs. 

tis  calculo  laborant :  sed  non  probat  acidum  ven¬ 
triculi  statum  qualis  Dobson  placuit,  non  aeque  po¬ 
tentem  esse  causam.  Doctor  Marcet  bene  ostendit 
conditionem  ventriculi  saepe  urinam  multum  afficere  : 
acidam,  uricum ,  alcalinam,  Triplicem  calculum  gig¬ 
nere.  Nos  vero,  apud  initium,  quam  facile  his  nu¬ 
clei  praeberi  possint,  ostendimus. 


DE  MEDENDI  RATIONE. 

Consilia  sunt. 

I.  Diathesin  Calculosam  corrigere  ; 

II.  Calculum  jam  formatum  amoliri ; 

III.  Recidivam  praecavere. 

I.  Ex  urina,  vitae  genere,  caeterisque  signis, 
colligenda  erit  calculi  species.  Hac  comperta,  aut 
acidum,  utpote  nitricum,  vel  muriaticum  ;  aut  al- 
kalinum,  erit  propinandum.  Haec  et  acorem,  vel 
statum  contrarium  corrigent.  Dyspepsia,  Pyrosis, 
alvus  adstrictus  ante  omnia  corrigantur.  Hae  enim 
conditiones  acido  gignendo,  quam  maxime  favent, 
vita  sedentaria  alius  fomes  est,  quam  evitari  oportet. 

A  causis  supra  dictis  M.  Magendie,  carnis  abstinen¬ 
tiam  laudavit.  Nautae  quidem  multum  carnis  vo¬ 
rantes,  nihilominus  calculo  fere  omnino  immunes 
sunt;  sed  durum  hominum  genus  est,  alacre,  Dyspep¬ 
sia  liberrimum;  et  multum  salem  cum  carnibus  suis 
ingerere  solitum.  Quoniam  urina  parca  aegre  acido 
suspendendo  sufficiat,  diluentibus  ubi  deficit  copia  uti 
oportebit.  Nonnulli  sudorifica  acidum  uricum  dimi¬ 
nuere  repererunt,  sed  haec  non  nisi  cautissime  adhi¬ 
benda.  Purgantia  lenia  et  tutiora  et  efficaciora. 
Auctores  sunt.  Alcohol  pro  vino,  vel  cerevisia  sub¬ 
stitutum  mire  prodesse.  Ea  de  re  nihil  habeo  quod 
dicam.  Opium,  ad  dolorem  levandum  insigni  aux¬ 
ilio  est. 

II.  Ad  secundum  consilium  sunt,  Lithotomia  et 
solventia.  Solventia  quidem  parum  proficere  ple- 
rique  sentiunt  ;  et  sane  utcunque  dolorem  levant, 
vix  aut  ne  vix  quidem  calculum  solvere  possunt. 
Nihilominus  experienda  sunt,  ubi  dolor  gravis,  aeger 
chirurgiam,  propter  aliquam  causam,  perferre  nequit. 
Sed  ubicunque  sectio  adhiberi  potest,  aliis  omnibus 
remediis  longe  antestare  videtur.  De  argumentis 
contra  solventium  usum  perlegas  Brande,  (Journal, 

Vol.  VI.)  Marcet,  Prout, Gregorium  in  medicinae  con¬ 
spectu.  Praefectus  Militum,  Martin,  limam  quan- 
dam  Catheteris  instar  incurvam  reperit,  cujus  repetito 
usu  se  hoc  dirissimo  malo  liberavit.  Nuper  quoque 
urethram,  aere  per  intestinulum  animalis  inflato,  utili¬ 
ter  distendere  didicimus.  An  Galvanismus  quidquam 
prodesset  omnino  nescio. 

III.  Ad  tertium  consilium  ea  suadenda  sunt,  quae 
in  primo  capite  ad  Diathesin  minuendum  praecepi¬ 
mus,  quibus  omnia  quae  corpus  roborant,  quaeque 
aetati  et  corpori  aegri  conveniunt,  addi  debent.  Sed 
cum  non  tantum  aeger,  sed  medicus  ipse  futuri  mali 
praenuncia  saepe  negligant ;  cumque  haud  raro  mor¬ 
bus  ingruens  remediis  nostris  satis  efficaciter  arceri 
possit,  postea  autem  vix  unquam  ;  paulo  'diligentius 
de  his  signis  remediisque  agere,  haud  absurdum  erit. 

Sabulum  enim  semper  medici  attentionem  attra¬ 
here  debet,  utpote  quod  indicium  sit  calculi  futuri 
haudquaquam  fallax.  Quamvis  vero  sabulum  ex 
urina  post  frigefactionem  demissum  et  matulam  ob¬ 
tegens,  nihil  mali  necessario  indicet,  atque  saepe  a 
concoctione  laesa  tantum  vel  prave  peracta  superve¬ 
niat  :  quum  tamen  inter  meiendum  excernitur  soli- 

dum,  atque  praesertim  cilm  ultimis  urinae  guttulis 
conjunctum  ;  quum  post  cibum  constanter  apparet ; 
quum  dolorem  in  viis,  vel  vesica  ipsa  ciet,  tum  cal¬ 
culi  formandi  periculum  monstrat.  Talis  enim  uri¬ 
nae,  et  sabuli  ipsius  natura  est,  ut  illa  sabulum  in  res 
extraneas,  ut  nucleos,  vel  in  tunicam  vesicae  inter¬ 
nam  si  morbosa  sit,  deponere  proclive  tendit. 

Sabuli  duo  genera  sunt,  album  et  rubrum.  Album 
aut  ex  phosphate  calcis,  aut  phosphate  ammoniae  et 
magnesiae  constat :  Rubrum  ex  acido  urico.  Inter 
haec  duo  genera  diligenter  distinguendum  est,  quo¬ 
niam  curatio  inde  maxime  dependet. 

Urina  per  se  naturaliter  acida  est,  ex  phosphori- 
co,  urico,  et  carbonico  acido  quae  semper  continet, 
quaeque  sales  terreos,  ut  priore  hujus  tentaminis 
parte  ostendi,  in  solutione  retinent.  Quicquid  igi¬ 
tur  acida  illa  saturat,  sales  terreos,  vel  sabulum  al¬ 
bum,  praeceps  dat ;  qualia  sunt  alcalia,  cibi  peculia¬ 
res  ;  quaedem  corporis  conditiones  : — dum  acida 
sumpta  idem  semper  minuent,  vel  tollent.  Sabu¬ 
lum  quidem  album  pravae  concoctionis  indicium  est, 
nec  raro  morbidae  hepatis  conditionis,  atque  multis 
exemplis  nimiae  helluationis  potationisque.  Quin 

victus  tenuis,  farinaceus,  amylaceus,  usus  diuturnus 
medicamentorum  alcalinorum,  veluti  aquae  supercar- 
bonatis  sodae,  magnesiae,  sabulum  album  aliquando 
generavit.  Ita  quidem  valent  ad  hoc  alcalia,  ut 
etiam  urinae  recenti  infusa,  album  praecipitatum, 
quod  eandem  habet  compositionem,  instanter  deji¬ 
ciant.  Si  sabulum  album  ita  genitum  acidis  curetur, 
remedia  paucos  intra  dies  efficacia  evadunt.  Hunc 
ad  finem  acida  mineralia  dicta  sunt  optima,  si  cum 
ventriculo  conveniunt :  atque  ex  his  acidum  sul- 
phuricum,  upote  quod  diutius  exhiberi  potest,  eli¬ 
gendum.  Acidum  muriaticum  illud  commodi  ha¬ 
bere  dicitur  a  Domino  Brande  #,  ut  alvum  laxam 
conservet,  quae  res  in  ea  constipatione  quae  sabu¬ 
lum  album  plerumque  comitatur,  valde  utilis  existi¬ 
manda  est. 

Verumenimvero,  si  haec  acida  cum  ventriculo  pa¬ 
rum  convenire  reperiuntur  :  et  nunquam  conveniunt 
cum  ventriculis  puerorum,  quae  aetas  huic  malo  val¬ 
de  obnoxia  est,  quamvis  spem  solutionis  meliorem 
praebet ;  tum,  acida  vegetabilia,  ut  Tartaricum,  vel 


*  Journal,  VL  p,  200» 

quod  melius  est,  supertartras  potassae  ;  vel  acidum 
citricum  iis  substituenda  sunt,  Hepatici,  perinde  ac 
pueri,  nunquam  non  ab  acidis  mineralibus  pejus,  ab 
acidis  vegetabilibus  melius  se  habent.  Sed  in  He?- 
paticis  regimen  fere  plus  quam  medicamenta  valet. 
Datur  acidum  tartaricum,  vel  citricum,  a  quinque 
ad  triginta  grana  pro  dose  in  aqua  hordei  soluta  :  et 
supertartras  potassae,  utpote  qui  alvum  simul  laxet, 
ideoque  utilior  est,  a  quadraginta  ad  sexaginta  grana 
similiter  Solutus,  Quod  ad  diaetam  attinet,  evitentur 
omnia  alcalina,  et  liquores  fermentati :  pro  his  li¬ 
quore  1 imonato  dicto  utatur ;  atque  si  alvus  adstric- 
ta  sit,  hauriat  omni  mane  jejunus  5i  sulphatis  mag- 
nesiae  in  lbfs  aquae  egelidae  solutam  ;  oleribus  ace¬ 
tariis,  frugibus  acidis,  et  ante  omnia,  citro  aurantio, 
abunde  sabulosus  vescatur. 

Sabulum  Rubrum,  ut  albidum,  non  de  urina  fri¬ 
gida  praecipitatum,  sed  cum  urina  excretum,  terret. 
Curatur  alcalinis,  Magnesia :  et  his  plerumque  ce¬ 
dere  videtur.  Soda  valde  efficax  est ;  saepe  autem 
spem  frustravit,  ubi  potassa  substituta,  eam  explevit. 
Cl.  Eques  Gilbertus  Blane  potassam  adhuc  utilio- 

reto  fieri  ostendit  #  si  partim  acido  citrico  saturata, 
atque  cum  opio  conjuncta,  fuerit :  quo  modo  nec 
ventriculum  offendit  nec  alvum  irritat.  Ammonia 

i 

et  subcarbonas  ejus  saepe  utilia  sunt,  ubi  caetera  al- 
calia  ventriculo  non  conveniunt,  sed  Dyspepsiam  ge¬ 
nerant,  cum  nausea,  flatu,  doloris  et  ponderis  sensu. 

Si  alcalia  caustica  sint  forma,  tum  optime  ex  in¬ 
fuso  quodam  mucilaginoso,  uti  aqua  hordei,  aqua 
avenae  sativae,  cum  Glycyrrhiza,  ad  saporem  ingratum 
tegendum,  propinari  possunt.  Aquae  potassae  x  ad 
xx  guttae  e  calyce  aquae  hordei  omni  nocte  et  mane: 
5i  carbonatis  potassae  ex  gij  ejusdem  meile  dulci- 
dulae,  cum  succi  limonum  gss  mista,  inter  efferves¬ 
cendum,  hauritur. 

Cl.  Brande  jubet  tres  aquae  supercarbonatis  sodae 
gradus  apud  medicamentarios  conservari ;  scilicet, 
cum,  1,  %  3,  drachmis  sabcarbonatis  sodae  ad  §xvj 
aquae.  Hujus  lbj  ad  lbiij  quotidie  sorbenda,  atque 
fortissimae  aquae  lbfs  cum  5i  succi  limonum  saturata, 
multo  fit  jucundior.  Aquae  ammoniae  detur  3f$  ad 
3ij  ex  aqua  rosarum;  sed  ammoniae  subcarbonas  ae- 


*  Med,  Chir.  Trans. 

que  efficax  est  ^  atque  in  forma  pilularum  exhiberi 
potest,  cum  amaro  quodam  conjunctus. 

&  Subcarb  :  Amm  :  Bi 

Extr  :  Antlfi .  Nob.  3i  tere  simul  ut 
Jiant  pilulae  pcxiv.  quarum  duae  'vel  tres  pro  dose 
sunt ,  ter  in  die . 

Carbonas  Magnesiae,  ut  a  viro  de  hae  re  meritis¬ 
simo  W.  T.  Brande,  (in  Actis  Phil.  1810)  luculen¬ 
ter  ostenditur,  omnium  optimus  est,  nisi  si  ventlicu- 

i 

lus  flatu  distentus  sit :  quo  casu  magnesia  usta  adhi¬ 
benda  est.  Haec  datur  a  X  ad  xxx  gr ;  ille  ad  xx 
-  h  grana.  Illud  tamen  maxime  notandum  est, 
magnesiam  nimis  saepe  in  aliqua  longi  tractus  intes¬ 
tini  parte  conglomerari  in  massas,  viamque  pene  oc¬ 
cludere  :  ideoque  acida  interim,  et  laxantia  mitiora 
identidem  adhiberi  debent.  Denique  cum  de  mor¬ 
bis,  haud  aliter  quam  de  criminibus  vere  dictum  sit, 
praeventionem  longe  plus  quam  curationem  valere, 
repeto,  conditionem  ventriculi  et  sanitatem  genera¬ 
lem,  ante  omnia  animadvertendas  esse  ;  non  tantum 
protinus  ad  initium,  sed  per  totum  morbi  curationis¬ 
que  progressum. 


FINIS. 


